title: Comunidat de Teruel
text: Iste articlo ye sobre l'actual comarca d'Aragón. Ta la historica comunidat d'aldeyas se veiga Comunidat de Teruel (medieval)
  
  A Comunidat de Teruel ye una comarca aragonesa situata en a provincia de Teruel. Coincide en nombre con l'antiga Comunidat de Teruel, que s'estendillaba tamién por tierras de Gúdar-Chabalambre y por bells lugars d'as Cuencas Meneras.
  
  Capital: Teruel
  Superficie: 2.791,6 km²
  Población: 43.273 habitants
  
  Cheografía fisica 
  A comunidat de Teruel ye situada principalment en a fuesa de Teruel, y as sierras d'a redolada (Palomera, Escoriuela, etcetra...). Esta fuesa tectonica recibe a denominación de fuesa d'Alfambra por o menos a lo norte de Teruel, ciudat a on l'Alfambra caye en Guadalaviar, o río mes important que provién d'a sierra d'Albarrazín y que manimenos sigue a mesma dirección de l'Alfambra enta o sud. Por convención uns cheografos decidioron dicir Turia a la unión d'estos dos ríos, sin parar cuenta en a tradición toponimica aragonesa.
  
  Una part d'a Comunidat de Teruel corresponde a la fuesa de Xiloca, d'edat posterior y que afecto a materials neochenos de l'anterior fuesa.
  
  Mugas 
  Muga a lo norte con as comarcas de Xiloca y Cuencas Meneras, a l'ueste con a Sierra d'Albarrazín, a l'este con Mayestrato y Gúdar-Chabalambre y a lo sud con Cuenca.
  
  Economía 
  A economía tradicional de bells lugars d'a Comunidat se basaba en a ganadería transhumant y en o cautivo de pereras en a ribera de l'Alfambra y Guadalaviar, ribera actualment ocupata por choperas.
  
  A industria en a comarca se concentra principalment en a suya capital, Teruel, ciudat con muita población chubilata y con muitos funcionarios. En as atras poblacions d'a comarca destaca la ganadería, gracias a la elaboración de pernil con denominación d'orichen. Tamién son importants ta la suya economía o turismo, actualment, que ha recibito un buen empentón con a creyación d'o Parque Paleontolochico de Galv y o d'o parque tematico Dinopolis.
  
  Territorio y población
  
  Se veiga tamién 
   Lista de molimentos d'a Comunidat de Teruel.